**Privirea ta**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sufletul meu s-a împărțit în două

Când ai plecat, târziu, pe drum de seară,

O parte-ai luat-o pe calea ta cea nouă,

O alta mai continuă să doară.

Dar mi-ai lăsat atunci când ai plecat

Eterne amintiri, cât pentr-o viață,

Când cerul meu era înseninat

De ochii tăi, în fiecare dimineață.

Mai simt aievea blândețea lor și-acum

Desprinsă parcă din frumoasele povești,

Cum te vedeam la început de drum

Când eu credeam c-o zână tu îmi ești.

Dar magică era a ta privire,

Intreaga ta făptură o splendoare

Si nu-mi doream decât într-o clipire

Să-ți simt etern-a pleoapelor savoare.

Le sărutam pe amândouă cu căința

Sărutului depus pe o icoană,

Dar din păcate mi-a lipsit voința

Si am simțit a dragostei prigoană.

Căci n-am știut iubi la vremea aceea

Si n-am știut-o poate niciodată,

Ferice-n lume, Doamne, de acela

Ce-a cunoscut iubirea-adevărată.

Căprar Florin